BE, thirrje për zgjedhje presidenciale në Ukrainë
Bashkimi Evropian i ofron Ukrainës lidhje më të ngushta tregtare, duke mos vendosur sanksione ndaj vendit
Bashkimi Evropian është duke bërë thirrje për formimin e një qeverie të re në Ukrainë, për t'u pasuar nga zgjedhje presidenciale të lira dhe të ndershme. Megjithatë BE-ja nuk ka kërkuar sanksione. Protestat anti-qeveritare në Ukrainë shpërthyen në muajin nëntor pasi Presidenti Viktor Janukoviç hoqi dorë nga nënshkrimi i një marrëveshjeje tregtare me Bashkimin Evropian, duke preferuar lidhje më të ngushta me Rusinë. Në vijën e parë të frontit në Kiev, një pianiste përpiqet të thyejë tensionin me një recital të pasionuar. thotë pianistja Antuanetta Mishenko. Por shenjat e mirëkuptimit mes të dy palëve janë të pakta, ndësa kriza hyn në javën e saj të tretë. Kërkesa e opozitës për largimin e presidentit Viktor Janukoviç është mbështetur nga Bashkimi Evropian. Pas një takimi dje në Bruksel, ministrat e jashtëm të BE-së lëshuan një deklaratë të përbashkët me anë të së cilës kërkon formimin e një qeverie të re dhe reforma kushtetuese që do t’i hapnin rrugën zgjedhjeve presidenciale të lira dhe të ndershme. Shefja e Punëve të Jashtme të BE-së, Catherine Ashton: Ndërsa po i ofron Ukrainës lidhje më të ngushta tregtare, BE-ja nuk ka vendosur sanksione ndaj vendit. Por sipas Orysia Lutsevych e institutit të politikave Chatham House me qendër në Londër , BE-ja duhet të veprojë kundër mbështetësve të pasur të udhëheqjes së Ukrainës. Presidenti Janukoviç hoqi dorë nga nënshkrimi i një marrëveshjeje tregtie me Evropën në nëntor, duke preferuar ndaj saj një marrëveshje kreditimi me Moskën. Tani vëmendja e të gjithëve është përqëndruar në Rusi ndërsa vendi vazhdon organizimin e Lojërave Olimpike Dimërore. Por pasi mbikëqyrja të përfundojë, shumë protestues në Ukrainë shqetësohen se do të ketë një tjetër shtypje ndaj tyre e mbështetur nga Rusia. Ian Bond, punon me grupin e analizave Qendra për Reforma Evropiane. Ndërsa rivaliteti gjeopolitik ushtron ndikimin e vet, protestuesit thonë se nuk do të largohen nga barrikadat e tyre deri sa t’u plotësohen kërkesat që kanë.